བཟླ༔ སློབ་མ་རེ་རེའི་ཐལ་མོའི་བར་དུ་སྦྱིན༔ མཎྜལ་ཁྲུ་ཚད་དྲིས་བྱུགས་མེ་ཏོག་གིས༔ ཚོམ་བུ་དགུ་བཀོད་པདྨའི་སྟེང་དུ་ལངས༔ སྡིག་སྦྱངས་དམོད་བཙུགས་མིག་བཙུམ་ནས༔ དབུས་སུ་གཏད་ལ་དོར་བར་
བྱ་བ་ནི༔ ཧོཿ བླ་མས་ལེགས་པར་གནང་བའི་སོ་ཤིང་འདི༔ ཡི་དམ་ཞི་ཁྲོ་བདེ་གཤེགས་ལྷ་བརྟག་ཕྱིར༔ མཎྜལ་དབུས་སུ་བདག་གིས་དོར་བགྱི་ན༔ གང་ཡིན་དགའ་

ལྡན་གནས་དེར་འབབ་པར་ཤོག༔ ཨོཾ་བཛྲ་ཧ་ས་ཧ༔ སྣ་ལྔའི་སྲད་བུ་བུམ་པའི་ཆུས་སྦྱངས་ལ༔ འདོམ་གང་གསུམ་ལྟབ་སྐུ་གསུམ་སྔགས་མདུད་ཅན༔ ཕོ་ཡི་དཔུང་གཡས་མོ་ཡིས་དཔུང་གཡོན་བཅིངས༔ འདི་སྐད་བརྗོད་ཅིང་རྡོ་རྗེས་སྔགས་
དྲག་སྔགས་སོ་ལྔ། རྒྱས་བཏབ༔ ཧཱུྃ༔ ཡེ་ཤེས་དགུ་ལྡན་སྲད་བུ་དམ་པ་འདི༔ སྐུ་གསུང་ཐུགས་ཀྱི་མདུད་པར་རབ་ལྡན་པས༔ གཡས་གཡོན་དཔུང་པར་ལེགས་པར་བཅིངས་པ་ཡིས༔ སྒོ་གསུམ་བར་ཆད་
བགེགས་ལས་བསྲུང་བར་ཤོག༔ ཨོཾ་བཛྲ་མཧཱ་ཀྲོ་དྷ་པདྨ་ཀྲོ་ཏི་ཤྭ་རི་བཛྲ་ཀཱི་ལི་ཀཱི་ལ་ཡ་མཧཱ་ཡཀྴ་ཀ་ལ་རུ་པ་ཀརྨ་རཾ་རཾ་ཛྭ་ལ་རཾ་ཧཱུྃ་ཕཊ༔ ཅེས་བརྗོད༔ སྔགས་ཆུས་བརླན་ལ་རྩ་རྣམས་ཀྱང་༔ ཁྲོ་རྒྱལ་ཁྲོ་ཚོགས་ཧཱུྃ་སྒྲས་
བཅིངས་བསྡམས་ནས༔ རོ་རྐྱང་ཀུན་ཏུ་ཁྲོ་ཚོགས་བཞུགས་པར་བསམ༔ སྔགས་ཆུ་བྱིན࿚ཨོཾ་ཨ་སརྦ་པཉྩ་ཨ་མྲྀ་ཏ་ཨུ་ཏ་ར་ཋ་ཋ༔ ལ་ཧུབ་གསུམ་འཐུང་དུ་གཞུག༔ དེ་ནས་རྨི་ལམ་བརྟག་ཕྱིར་ཀུ་ཤ་ཡི༔ ཆུན་པོ་ཆེ་ཆུང་བསྡམ་ལ་མ་འདྲེས་
བཞག༔ ལས་ཆུས་བསངས་ལ་ཧཱུྃ་ཡིག་ལྗང་ཁུ་ཡིས༔ བསྐྱེད་ཅིང་དྷི་ཧ་བཟླས་ཤིང་རྨི་ལམ་རྣམས༔ གསལ་བྱེད་སྔགས་རྣམས་བརྒྱ་རྩ་ལ་སོགས་བཟླ༔ གཡས་གཡོན་ལག་ཏུ་བྱིན་ལ་འདི་སྐད་བརྗོད༔ ཧོཿ ལས་འཕྲོ་སྐལ་ལྡན་རིགས་ཀྱི་བུ་
མཆོག་ཁྱོད༔ ཀུ་ཤ་གཙང་མའི་ཆུན་པོ་འདི་ལོང་ལ༔ དངོས་གྲུབ་རྟགས་དང་མཚན་མ་གསལ་བའི་ཕྱིར༔ ཚུལ་བཞིན་ཉལ་བའི་སྔས་དང་སྟན་དུ་གྱིས༔ ཞེས་བརྗོད་ཕྱག་རྒྱ་བསྣོལ་མས་གཏད་ནས་ནི༔ འདི་སྐད་བརྗོད་

༄༅། །ཅིང་ཉལ་བའི་ལག་ལེན་བསྟན༔ ཧོཿ སྐལ་ལྡན་བུ་ཁྱོད་ཀུ་ཤའི་སྟན་ལ་འདུག །སྒོ་གསུམ་སྐྱོན་སྤངས་དགེ་བའི་ཕྱོགས་སུ་ཉོལ། །རྨི་ལམ་གང་བྱུང་སྔ་བར་བདག་ལ་སྨྲོས། །གཞན་དུ་མ་
སྨྲ་གསང་བའི་དོན་ལ་སྤྱོད། །ཅེས་བརྗོད་མགོ་ནི་ཤར་དུ་སྟན་བྱས་ལ། །སེང་གེ་ཉལ་སྟབས་དག་ཏུ་ཉལ་བར་བྱ། །དེ་ནས་གསང་སྔགས་ཟབ་མོའི་ཆོས་བཤད་པ། །ཨེ་མ་ཧོཿ འཇིག་རྟེན་དུ་ནི་ཀུན་མཁྱེན་དག །འབྱུང་བ་
ཨུ་དུམ་ཝ་ར་བཞིན། །དེ་བཞིན་གསང་སྔགས་ཆེར་འབྱུང་བ། །རྒྱ་ལམ་ན་ནི་རེས་འགའ་ཞིག །སེམས་ཅན་སངས་རྒྱས་མྱུར་བྱེད་པ། །ཚུལ་ཆེན་གསང་སྔགས་འདི་ཡིན་ནོ། །སྤྲོ་བ་དང་བཅས་སྙིང་ནང་
དུ༑ །ཧཱུྃ་དཀར་འོད་ཀྱི་འཁོར་ལོ་ལ། །སེམས་གཏད་ནས་ནི་ཉལ་བར་བྱའོ། །བརྒྱུད་པའི་ཡོན་ཏན་ཆེ་བ་བཤད། །འཇུག་པའི་དོན་དུ་མཎྜལ་ཕུལ། །ཐལ་སྦྱར་མེ་ཏོག་བཟུང་བྱས་ནས། །གུས་པས་གསོལ་བ་
འདི་ལྟར་བཏབ། །ཧོཿ བླ་མ་ཡི་དམ་མཁའ་འགྲོ་དགོངས། །བདེ་གཤེགས་ཀུན་འདུས་དཀྱིལ་འཁོར་ཆེན་པོ་འདིར། །བདག་ཅག་དད་པས་འཇུག་པར་འཚལ་ལགས་ཀྱི། །ཐུགས་རྗེས་དཀྱིལ་འཁོར་བཟང་
པོ་བསྟན་དུ་གསོལ། །ཞེས་པ་གསུམ་བརྗོད་སྙིང་ནས་གསོལ་བ་བཏབ། །དེ་ནས་སློབ་དཔོན་ཆེན་པོས་བཀའ་སྩལ་པ། ། ཧོཿ ཞི་ཁྲོ་ཡོངས་རྫོགས་བདེ་གཤེགས་དཀྱིལ་འཁོར་འདིར། །འཇུག་ཅིང་དངོས་གྲུབ་འདོད་པར་

འཚལ་བས་ན། །བླ་མ་ལྷ་དང་སྙིང་པོ་སྒྲུབ་པ་ནི། །དམ་ཚིག་གཉན་པོ་ཁྱོད་ཀྱིས་བསྲུང་ནུས་སམ། །ཞེས་བརྗོད་དྲིས་པའི་ལན་དུ་སློབ་བུ་ཡིས། ། ཧོཿ བླ་མས་གང་གསུངས་བཀའ་བཞིན་བདག་ཉིད་ཀྱིས། །བླ་མ་
ཡི་དམ་གསང་བའི་དཀྱིལ་འཁོར་གྱི། །དངོས་གྲུབ་རྣམ་གཉིས་ནོད་པར་བྱ་བའི་ཕྱིར། །འདའ་ཀ་གཉན་པོའི་དམ་ཚིག་ཤིན་ཏུ་བསྲུང་། །ཞེས་བརྗོད། སློབ་དཔོན་࿙རྡོ་རྗེ་དྲག་པོ་རྩལ། ཆེན་པོར་གསལ་བ་ཡི། །སྐུ་
གསུང་ཐུགས་ལས་འོད་བྱུང་ཤེས་རྒྱུད་སྦྱངས། །གསེར་ཞུན་དག་པའི་སེམས་ཉིད་ཧཱུྃ་དུ་གྱུར། །སློབ་དཔོན་ཤངས་ནས་རླུང་བྱུང་ཞལ་དུ་རྔུབས། །སྐུ་ཡི་ནང་བརྒྱུད་རྡོ་རྗེའི་རྩེ་ནས་བྱུང་། །གནམ་ཞལ་ཡུམ་གྱི་
ལྷུམས་སུ་བབས་པ་ལས། །རྡོ་རྗེ་སེམས་དཔའ་࿙མ་ཧཱ་གུ་རུ། བཛྲ་ཧེ་རུ་ཀ༔ ཞལ་གཅིག་ཕྱག་གཉིས་རྡོ་རྗེ་དྲིལ་བུ་འཛིན། །སྣང་སྟོང་ཟུང་འཇུག་ཆུ་ཟླ་ལྟ་བུར་བསྐྱེད། །དེ་ཡི་གནས་གསུམ་འོད་ཀྱི་འཕྲོ་འདུ་
ལས༑ །ཡབ་ཡུམ་སྐུ་གསུང་ཐུགས་ལ་མཆོད་པ་འབུལ། །ཕྱོགས་བཅུའི་འཇིག་རྟེན་ཐམས་ཅད་འོད་ཀྱིས་གང་། །དུས་གསུམ་སངས་རྒྱས་བྱང་ཆུབ་སེམས་དཔའ་རྣམས། །འོད་ཀྱི་ཕོ་ཉས་སྤྱན་དྲངས་ཞལ་དུ་
ཐིམ༑ །སྐུ་ལུས་གང་ཞིང་ཡབ་ཡུམ་མཁའ་གསང་ནས། །སྲས་མཆོག་ཧེ་རུ་ཀ་ཡི་སྤྱི་བོར་ཐིམ། །བཀྲག་མདངས་འོད་ཟེར་འབར་བ་བསམ་ནས་ནི། །ཡབ་ཡུམ་སྦྱོར་མཚམས་དག་ནས་མདུན་དུ་བབས། །

༄༅། །རང་རང་གྲལ་ལ་འཁོད་པར་བྱས་ནས་ནི། །དངོས་གཞི་ཕུང་ཁམས་སྐྱེ་མཆེད་བསྐྱེད་པས་ཏེ། །རྣམ་པ་སྲས་ཀྱི་ལམ་བྱེད་ཉིད་བཞིན་པས། །བུ་ལ་སྤྲོ་བ་བསྐྱེད་པའི་གཏམ་བརྗོད་
ལ༑ །སློབ་དཔོན་རྡོ་རྗེ་དྲག་པོ་ཡབ་ཡུམ་སྦྱོར་མཚམས་ནས་སློབ་མ་མཧཱ་གུ་རུ་སྲས་ཀྱི་རྣམ་པར་སྤྲོས་ནས་ཧཱུྃ་གི་རྗེས་ཟློས་བྱེད་བཞིན། བུས་ཀྱང་ཡན་ལག་བཅུ་ཡིས་ཚོགས་བསགས་ནས། །སྐྱབས་འགྲོ་སེམས་བསྐྱེད་རིགས་ལྔའི་སྡོམ་བཟུང་བྱ། །དེ་ནས་
སེམས་བསྐྱེད་པར་བྱ་བའི་ཕྱིར། སློབ་བུའི་སྙིང་ཀར་དྲི་ཆུའི་ཐིག་ལེ་བྱ། །དེ་ནི་ཀུན་རྫོབ་བྱང་སེམས་ཟླ་བར་བྱ། །དེ་སྟེང་རྡོ་རྗེ་གྱེན་ལངས་ཚུལ་དུ་བཞག །དེ་ནི་དོན་དམ་ཡེ་ཤེས་ལྔ་རུ་བསམ། །ཐལ་སྦྱར་ཐམས་ཅད་རྣལ་འབྱོར་སེམས་བསྐྱེད་བྱ། །ཨོཾ་སརྦ་
ཡོ་ག་ཙིཏྟ་ཨུ་པ་ཏ་ཡ་མི། །དེ་ཉིད་བརྟན་པར་བྱ་ཕྱིར་སླར་ཡང་ནི། །རྡོ་རྗེས་དྲི་ཆུ་སྙིང་ཁར་བཞག་བྱས་ནས། །ཨོཾ་སུ་ར་ཏི་ས་མ་ཡ་སྟྭཾ་ཧོ་སིདྡྷི་བཛྲ་ཡ་ཐ་སུ་ཁི། །ཞེས་བརྗོད་བུ་ལ་དྲི་བ་ལན་གསུམ་བྱ། ། ཧོཿ བུ་ཁྱོད་སུ་ཡིན་ཅི་ལ་
དགའ་བ་ཡིན། །ཐལ་སྦྱར་ལན་དུ་བུ་ཡིས་འདི་སྐད་དོ། ། ཧོཿ སྐལ་བཟང་བདག་ལགས་བདེ་བ་ཆེན་པོ་ལའོ། །སླར་ཡང་ཕ་ཡིས་བུ་ལ་སྨྲ་བ་ནི། ། ཧོཿ དེ་ཡི་བུ་ལ་ཅི་ཞིག་འཚལ་བ་ཡིན། །བུ་ཡིས་ལན་དུ་འདི་སྐད་ལན་
གསོལ་བ། ། ཧོཿ སངས་རྒྱས་མཆོག་གི་དམ་ཚིག་ཆེན་པོའོ། །དེ་ནི་རང་གིས་བུ་ལ་མི་ཆགས་པར། །ཞི་བདེ་ཉན་རང་བསམ་པ་སྤངས་པ་སྟེ། །ལུས་དང་སྲོག་ལ་རྡུལ་ཙམ་མི་ཆགས་པར། །འགྲོ་བའི་དོན་

བྱེད་སངས་རྒྱས་ས་བོན་བསྐྱེད། །དེ་ན་དེ་ཉིད་དྲན་དང་ལྡན་པ་ལ། །ལུས་དང་ལོངས་སྤྱོད་ལྟོས་མེད་འབུལ་བར་བྱ། ། ཧོཿ ཇི་ལྟར་སེམས་བསྐྱེད་བདེ་གཤེགས་བླ་མ་དང་། །འགྲོ་བ་ཡོངས་ལ་བདག་གི་
ལུས་འདི་འབུལ། །ཚེ་རབས་བགྲངས་པའི་དགེ་བ་མ་ལུས་པ། །གཅིག་ཏུ་བསྡུས་ནས་བྱང་ཆུབ་ཆེན་པོར་བསྔོ། །ཞེས་བརྗོད་དོན་ལ་བསམ་ཞིང་ལན་གསུམ་དུ། །མེ་ཏོག་གཏོར་ཞིང་ཐལ་སྦྱར་བརྗོད་པར་
བྱ༑ །དེ་ནས་བྱང་ཆུབ་སེམས་ལ་བར་གཅོད་པའི། །བདུད་སྡེ་དཔུང་བཅས་དཀྱིལ་འཁོར་ལྷ་ཚོགས་ཀྱི། །ཐུགས་ཀ་ནས་བྱུང་ཁྲོ་བོའི་དམག་དཔུང་གིས། །ཡོངས་སུ་གཏུབས་ནས་ལྷག་མ་མ་ལུས་པ། །
དཔག་ཚད་མང་པོའི་མཐའ་རུ་བསྐྲད་བྱས་ནས། །ནམ་ཡང་ཕྱོགས་སུ་འདུ་བ་མེད་པར་བསམ། །ལས་བུམ་ཆུ་ལས་ཀུ་ཤས་བླངས་ནས་ཀྱང་། །སློབ་མའི་སྤྱི་བོར་སྔགས་ཀྱིས་གཏོར་བར་བྱ། །ཨོཾ་བཛྲ་ཨ་མྲྀ་
ཏ་ཀུཎྜ་ལི། ཡཀྴ་ཀྲོ་ཏ་ཧ་ན་ཧ་ན་ཧཱུྃ་ཕཊ། །དེ་ནས་སློབ་དཔོན་ཡོལ་བའི་ནང་དུ་ཕྱིན། །ཤར་སྒོར་ལངས་སམ་པུས་མོ་གཡས་པ་ཡི། །ལྷ་ང་སར་བཙུགས་རྡོ་རྗེ་དྲིལ་བུ་དང་། །སྤོས་ཕོར་དང་བཅས་དཀྱིལ་འཁོར་ལྷ་ཚོགས་ལ། །སྙན་པའི་གདངས་
ཀྱིས་སྙན་གསན་དབབ་པ་ནི། ། ཧཱུྃ༏ དཀྱིལ་འཁོར་ལྷ་ཚོགས་མ་ལུས་དགོངས་སུ་གསོལ། །སེམས་ཅན་མ་ལུས་སྡུག་བསྔལ་བསྒྲལ་བའི་ཕྱིར། །དེ་བཞིན་གཤེགས་པ་ཐམས་ཅད་འདུས་པ་ཡི། །ཕོ་བྲང་དཀྱིལ་

༄༅། །འཁོར་ཆེན་པོ་ཡོངས་རྫོགས་འདིར། །བདག་གི་སློབ་བུ་གཞུག་པར་བྱ་བའི་ཕྱིར། །སྐུ་གསུང་ཐུགས་ཀྱི་བྱིན་གྱིས་བརླབ་ཏུ་གསོལ། །ཞེས་ལན་གསུམ་གདུང་བའི་ཤུགས་ཀྱིས་
བརྗོད༑ །དཀྱིལ་འཁོར་ལྷ་ཡིས་སློབ་དཔོན་དམ་པ་ཁྱེད། །ཕན་པའི་སེམས་ཀྱིས་སློབ་མ་དེ་རྣམས་ལ། །དབང་དང་དངོས་གྲུབ་གང་འདོད་བྱིན་པ་ཡིས། །ལས་ཀྱི་བྱ་བ་རྫོགས་པར་གྱིས་ཤིག་ཅེས། །གནང་བ་
མ་ལུས་ལེགས་པར་ཐོབ་པར་བསམ། །དེ་ནས་རྡོ་རྗེ་སློབ་བུའི་མགོར་བཞག ། ཧཱུྃ༏ དེ་བཞིན་གཤེགས་པ་མ་ལུས་ཀུན་འདུས་པའི། །རིགས་སུ་བུ་ཁྱོད་རབ་ཏུ་བཞུགས་པ་ན། །མ་མཐོང་རྨོངས་ལ་སྨྲ་བར་མ་བྱེད་
ཅིག །གལ་ཏེ་སྨྲས་ན་ཉམས་པ་གྱུར་ཏ་རེ། །ཞེས་བརྗོད་གསང་བར་གདམས་པ་ངེས་པར་བྱ། །དེ་ནས་བླ་མས་རྡོ་རྗེ་གཏད་ནས་ཀྱང་། ། ཧཱུྃ༏ ཁམས་གསུམ་འཁོར་བའི་སེམས་ཅན་མ་ལུས་ཀུན། །གནས་ངན་
རྒྱུད་དྲུག་ལམ་གྱི་སྒོ་བཅད་ནས། །མཐོ་རིས་བྱང་ཆུབ་ཐར་པའི་སྒོ་ཕྱེ་ནས། །དཔའ་བོ་ཡེ་ཤེས་ཡང་སྙིང་འབྲུ་ལྔ་ཡིས། །བླ་མེད་བྱང་ཆུབ་གནས་སུ་དྲང་བར་བྱ། །ཨོཾ་ཨཱཿཧཱུྃ་སྭཱཧཱ། ས་མ་ཡ་ཛ༔ ཞེས་བརྗོད་
ཡོལ་བ་བསལ་ལ་ནང་དུ་ཁྲིད། །འདོད་ཡོན་སྣམ་བུའི་སྟེང་ནས་ལན་གསུམ་བསྐོར། །བརྡའ་སྒོ་དབྱེ་ཞིང་མི་མཛད་བརྡའ་ཕྱག་འཚལ། །དམ་བཅའ་བཟུང་ཞིང་ཕྱག་ནི་སོ་སོར་གཟུང་། །དེ་རྣམས་ཕྱི་ཡིས་འཇུག་པའི་རིམ་པའོ། །དེ་ནས་འདོད་ཡོན་སྣམ་བུའི་

ཤར་གྱི་སྟེང་། །བུ་རྣམས་ཐལ་སྦྱོར་གསོལ་བ་འདི་ལྟར་བཏབ། ། ཧོཿ ཡེ་ཤེས་འབར་བའི་དཀྱིལ་འཁོར་སྒོ་བཞི་རུ། །བདག་ཅག་འཇུག་འཚལ་ཐར་པའི་སྒོ་ཕྱེ་ལ། །བདེ་གཤེགས་ཡོངས་རྫོགས་ལྷ་དང་ཞལ་མཇལ་
ཞིང་༑ །དབང་ཆེན་རབ་འབྱམས་ཡོངས་རྫོགས་བསྐུར་དུ་གསོལ། །ཞེས་པས་ལན་གསུམ་སྒོ་བསྲུང་ཉིད་ལ་ཞུ། །དེ་ནས་སློབ་བུ་ལུས་གནད་བཅས་པའོ། །མཉམ་པར་ལངས་ལ་གདོང་གཡོག་བཅིངས་པར་࿚མིག་དར།་་་་བསམ། །ཨ་
ཁམ་ཝི་རས་དམ་དུ་བཅིངས་བྱས་ཏེ། །ཐལ་སྦྱར་བར་དུ་མེ་ཏོག་འཕྲེང་བ་ལ། །རྩ་བའི་སྔགས་ཀྱིས་བྱིན་བརླབས་འདི་སྐད་སྦྱིན། ། ཧཱུྃ༏ ཨུ་དུམ་ཝ་ར་ལ་སོགས་རིན་ཆེན་འཕྲེང་། །རིགས་ཀྱི་དངོས་གྲུབ་བུ་ཡིས་ཐོབ་བྱའི་ཕྱིར། །
ཐལ་སྦྱར་བར་དུ་ལེགས་པར་བཟུང་ནས་ཀྱང་། །དཀྱིལ་འཁོར་ལྷ་དང་མཇལ་ཚེ་འབུལ་བར་བགྱི། །བཛྲ་པུཥྤེ་ཧཱུྃ། མ་ལེ་ཏྲཾ། ཞེས་བརྗོད་རྡོ་རྗེ་སྤྱི་བོར་བཞག་བྱས་ཏེ། །ཡང་ན་སྔོན་དུ་རྡོ་རྗེ་སྤྱི་བོར་བཞག ། ཧོཿ དེ་རིང་
དུས་གསུམ་བདེ་གཤེགས་མ་ལུས་པའི། །བྱིན་རླབས་ཡེ་ཤེས་དབང་བསྐུར་བྱིན་གྱུར་པས། །ཚུལ་འདི་དཀྱིལ་འཁོར་ཆེན་པོ་མ་མཐོང་ལ། །སྨྲ་བར་མ་བྱེད་བུ་ཁྱོད་ཉམས་པར་འགྱུར། །ཞེས་བརྗོད་ཡེ་ཤེས་དབབ་
ཕྱིར་མཎྜལ་ཕུལ། །ཐལ་སྦྱར་གསོལ་བ་འདི་སྐད་ཞུ། ། ཧོཿ བདེ་གཤེགས་ཡོངས་རྫོགས་རྣམས་ཀྱིས་བྱིན་གྱིས་བརླབས། །ཞི་ཁྲོ་བཀའ་བརྒྱད་ཡོངས་རྫོགས་བདག་ལ་ཕོབ། །མཐུ་རྩལ་མ་ལུས་ཡོངས་སུ་རྫོགས་

༄༅། །བྱའི་ཕྱིར། །སྐུ་གསུང་ཐུགས་ཀྱི་བྱིན་བརླབས་དབང་བཞི་བསྐུར། །ཞེས་ལན་གསུམ། སློབ་མ་བསངས་སྦྱངས་སྟོང་པའི་ངང་ལས་༼རྡོ་རྗེ་གཞོན་ནུའི་ཐུགས་ཁར་མཧཱ་གུ་རུའི་ཤར་དུ་ཡང་དག ཤར་ལྷོ་མ་མོ།
ལྷོར་གཤིན་རྗེ། ལྷོ་ནུབ་ཏུ་ཆེ་མཆོག ནུབ་ཏུ་རྟ་མགྲིན། ནུབ་བྱང་དུ་ཕྱག་རྡོར། བྱང་དུ་རྡོ་རྗེ་གཞོན་ནུ། བྱང་ཤར་དུ་སྟོབས་ལྡན།༽ ཡེ་ཤེས་དབབ་པ་བདུད་རྩི་ཁར་བླུག་ལ། རྩ་སྔགས་ཧཱུྃ་བཟླ་འདི་སྐད་དོ། ། ཧཱུྃ༏ འདི་ནི་ཁྱོད་ཀྱི་དམྱལ་བའི་
ཆུ༑ །དམ་ཚིག་འདས་ན་བསྲེག་པར་བྱེད། །དམ་ཚིག་བསྲུང་ན་དངོས་གྲུབ་ནི། །རྡོ་རྗེ་བདུད་རྩིའི་ཆུ་འདིས་འགྲུབ། །སརྦ་པཉྩ་ཨ་མྲྀ་ཏ་ཨུ་ཐ་ཁ་ཋ་ཋ་ཋ༔ ཞེས་བརྗོད་སྙིང་ཁའི་ཧེ་རུ་ཀ །དེ་ཉིད་སྤྱི་གཙུག་ཀུན་བཟང་
སྐུ༑ །མཐིང་སྔོན་མཉམ་བཞག་རྡོ་རྗེ་འཛིན། །ཀུན་བཟང་ཡུམ་ཆེན་པདྨ་བསྣམས། །རིགས་བདག་བླ་མ་ཉིད་དུ་བསམ། །རིགས་ཀྱི་བུ་ཁྱོད་ཀྱི་རྨི་ལམ་དུ་ཅི་བྱུང་སྣང་། དཀྱིལ་འཁོར་ལྷ་ལ་མཆོད་བསྟོད་བྱ། །ཆོས་རྣམས་གཟུགས་བརྙན་ལྟ་བུ་སྟེ། །གསལ་
ཞིང་དྭངས་ལ་རྙོག་པ་མེད། །བཟུང་དུ་མེད་ཅིང་བརྗོད་དུ་མེད། །རྒྱུ་དང་ལས་ལ་ཀུན་ཏུ་བྱུང་། །ངོ་བོ་ཉིད་མེད་གནས་མེད་པ། །བདེན་པ་དེ་ཡིས་སློབ་མ་རྣམས། །གཟུགས་བརྙན་གསལ་བ་མེ་ལོང་བཞིན། །ཀུན་གྱིས་དྲི་མེད་མཐོང་བར་ཤོག །དེ་ནས་སྨོན་
ལམ་བཏབ་ཅིང་འདི་སྐད་བརྗོད།། ཧོཿ སྔོན་ཚེ་ཚེ་རབས་གྲངས་མེད་ནས། །དགེ་བའི་སྟོབས་ཀྱིས་བརྟེན་པའི་ལྷ། །ཡི་དམ་ལྷ་མཆོག་གང་ཡིན་པ། །ད་ལྟ་ཉིད་དུ་འབབ་པར་ཤོག །ཨོཾ་པྲ་ཏི་གྷྲི་ཉྫ་ཧཱུྃ། ཧོཿ དུར་

ཁྲོད་གསང་བ་མཆོག་གི་དཀྱིལ་